Փիթեր Թոմսոն

Փիթեր Թոմսոն (, ), ֆիջիացի քաղաքական և պետական գործիչ, Ֆիջիի մշտական ներկայացուցիչը ՄԱԿ-ում։ 2016 թվականի սեպտեմբերի 13-ից ՄԱԿ-ի Գլխավոր Ասամբլեայի 71-րդ նստաշրջանի նախագահ ։

2014 թվականին Թոմսոնը ընտրվել է Միավորված ազգերի կազմակերպության զարգացման ծրագրի գործադիր խորհրդի նախագահ։ 2013 թվականին ընտրվել է ՄԱԿ-ի խոշորագույն բանակցային խմբի՝ Խումբ 77-ի անդամ։ 2014 թվականինՖիջիի նախագահի հրամանով Թոմսոնը դարձել է Ֆիջիի շքանշանի ասպետ։

Ընտանիք 
Փիթեր Թոմսոնը Ֆիջիում հանդիսանում է իր ընտանիքի հինգերորդ սերունդը։ Ծնվել է Բրիտանական գաղութային պատասխանատու Յանա Թոմսոնի և նրա կնոջ լեդի Նենսի Թոմսոնի ընտանիքում։ Նրա կինը հրատարակիչ Մարիսկա Թոմսոնն է։ Նրանք ամուսնացել են Ֆիջիում 1973 թվականին, նրանք երկու երեխա ունեն Ջեյմը և Նիկոլան, նաև ունեն երեք թոռ։

Կրթություն 
Նա սկզբնական կրթությունը ստացել է Նատաբուայի միջնակարգ դպրոցում, նաև Սուվայի գիմնազիայում։ 1967 թվականին պատրաստություն է անցել Անգլիական Սեվենոկաս կենտրոնում։ Հետագայում բակալավրի աստիճան է ստացել Օքլենդի համալսարանում, իսկ դրանից հետո մագիստրոսի աստիճան Քեմբրիջի Վոլֆսոնի քոլեջում։

Պետական ծառայություն 
Թոմսոնը պետական աշխատանքը սկսել է 1972 թվականին որպես քաղաքացիական ծառայող։ Նա զբաղվել է գյուղական շրջանների և տեղի ինքնավարությունների՝ Նավոա, Մակուատա, Թավեունի զարգացման հարցերով։ 1978 թվականին հրավիրվեց աշխատել Ֆիջիի արտաքին գործերի նախարարությունում։ 1979 թվականին աշխատել է Խաղաղօվկիանոսյան կղզիների ֆորումի քարտուղարությունում։ 1980 թվականին նշանակվել է Ճապոնիայում Ֆիջիի Գործերի ժամանակավոր հավատարմատար, որի հիմնական առաջադրանքն էր Տոկիոյում Ֆիջիի դեսպանության կազմակերպումը։ 1984 թվականին նա նշանակվել է Ավստրալիայում Ֆիջիի Գլխավոր հյուպատոս 1986 թվականին կղզի վերադառնալով նշանակվել է Ֆիջիի կառավարության ինֆորմացիայի հարցերով մշտական քարտուղարը, նաև ընտրվել է Ֆիջիի փոխանակումների կառավարական ծրագրի անդամ։

1987 թվականին նա աշխատել է Ֆիջիի կառավարությունում որպես Ֆիջիի Գեներալ-նահանգապետ Պենաիա Նգանիլաուի մշտական քարտուղար։ Ֆիջիում պետական հեղաշրջումից հետո գաղթեց Նոր Զելանդիա, այնուհետև Ավստրալիա։

Հասարակական գործունեություն 
1988 թվականին նա սկսեց աշխատել Խաղաղօվկիանոսյան երկրներում տարբեր կառավարական հաստատությունների, ոչ կառավարական կազմակերպությունների, և ներդրումային կորպորացիաների ներդումների կառավարման հարցերով խորհրդատու։ Հանդիսանում է Ավստրալիա — ՖիջիԻ և Նոր Զելանդիայի գործադիր խորհուրդ — Ֆիջի գործադիր կոմիտեի հիմնադիր։

Բիզնես 
Նոր Զելանդիայում հիմնել է «Թոմսոն Պացիֆիկ» ընկերությունը, որը զբաղվում է անշարժ գույքի բիզնեսով։ Նաև նա եղել է Tabua Investments Ltd-ի հիմնադիրը նաև Denarau Island Resort տուրիստական առողջարանային կենտրոնի հիմնադիրներից մեկն է։

Աշխատանքը ՄԱԿ-ում 
Նա Ֆիջիում իրավաբանական գործունեությունը վերսկսեց 2010 թվականին, երբ նշանակվեց ՄԱԿ-ում Ֆիջիի մշտական ներկայացուցիչ։

2011 թվականի օգոստոսին դարձել է Միացյալ Ազգերի Կազմակերպության Գլխավոր Ասամբլեայի 66-րդ նստաշրջանի փոխնախագահներից մեկը։

2013 թվականին ընտրվել է Խումբ 77-ի՝ ՄԱԿ-ի խոշորագույն բանակցային խումբի նախագահ։

2014 թվականին ընտրվել է Միավորված ազգերի կազմակերպության զարգացման ծրագրի և մի շարք այլ ծրագրերի գործադիր խորհրդի նախագահ։

2016 թվականի հունիսի 13-ին Փիթեր Թոմսոնը ընտրվեց ՄԱԿ-ի Գլխավոր Ասամբլեայի 71-րդ նստաշրջանի նախագահ.։

2016 թվականի սեպտեմբերի 13-ին վերընտրվել է նույն պաշտոնում

Ծանոթագրություններ 

Քեմբրիջի համալսարանի շրջանավարտներ